b'\n_START_ARTICLE_\nSuperPokal Slovenije 2015\n_START_PARAGRAPH_\nSuperPokal Slovenije 2015 bo odigran \xc5\xbee enajsti\xc4\x8d od njegove ustanovitve. Tekma med NK Maribor in FC Koper se bo odigrala 5. julija 2015 na Stadionu Bonifika v Kopru, ki ga je z \xc5\xberebom dolo\xc4\x8dila NZS._NEWLINE_Maribor\xc4\x8dani, aktualni prvaki PrveLige so v zadnjih letih absoluten vladar superpokala, saj bodo naskakovali \xc5\xbee svoj \xc4\x8detrti zaporedni in skupno peti naslov. V zadnjih treh tekmah superpokala so dvakrat premagali Olimpijo, lansko leto pa \xc5\xa1e Gorico. So tudi najuspe\xc5\xa1nej\xc5\xa1i klub tega tekmovanja._NEWLINE_Kopr\xc4\x8dani, aktualni prvaki Pokala Slovenije, so v superpokalu doslej zaigrali dvakrat, leta 2007 so izgubili z Dom\xc5\xbealami, z nazivom zmagovalcev superpokala pa so se okitili leta 2010, ko so po 11-metrovkah premagali prav Maribor.'